EIROPAS KOMISIJA Briselē, 3.2.2023 COM(2023) 48 final 2019/0262(NLE) Grozīts priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu Protokolu, ar ko Papildnolīgumu starp Eiropas Savienību un tās dalībvalstīm, no vienas puses, Islandi, no otras puses, un Norvēģijas Karalisti, no trešās puses, par to, kā piemērot 2011. gada 16. un 21. jūnijā parakstīto Gaisa transporta nolīgumu starp Amerikas Savienotajām Valstīm, no vienas puses, Eiropas Savienību un tās dalībvalstīm, no otras puses, Islandi, no trešās puses, un Norvēģijas Karalisti, no ceturtās puses, groza, lai ņemtu vērā Horvātijas Republikas pievienošanos Eiropas Savienībai





PASKAIDROJUMA RAKSTS Komisija 2019. gada 14. novembrī, pamatojoties uz Līguma par Eiropas Savienības darbību 218. panta 5. punktu un Pievienošanās akta 6. panta 2. punkta otro daļu, iesniedza priekšlikumu Padomes lēmumam, ar kuru atļauj tāda protokola parakstīšanu, ar ko groza Papildnolīgumu starp Eiropas Savienību un tās dalībvalstīm, Islandi un Norvēģijas Karalisti par to, kā piemērot Gaisa transporta nolīgumu starp Amerikas Savienotajām Valstīm un papildnolīguma pusēm, lai ņemtu vērā Horvātijas Republikas pievienošanos Eiropas Savienībai. Tā kā 2020. gada 31. decembrī beidzās pārejas periods attiecībā uz Apvienotās Karalistes izstāšanos no Eiropas Savienības, bija jāizdara grozījumi protokolā, lai no tā svītrotu atsauces uz Apvienoto Karalisti. Tādēļ Komisija ir risinājusi sarunas ar Islandi un Norvēģiju par šajā sakarā nepieciešamajiem grozījumiem. Delegācijas, kas pārstāv puses, ir vienojušās par grozījumiem. Turklāt ir jāgroza ierosinātā Padomes lēmuma 2. pants, lai nodrošinātu atbilstību pilnvaru sadalījumam starp iestādēm saskaņā ar Līgumiem un jo īpaši Komisijas prerogatīvai pārstāvēt Savienību ārēji saskaņā ar Līguma par Eiropas Savienību 17. pantu. Šo iemeslu dēļ Komisija iesniedz šo grozīto priekšlikumu Padomes lēmumam, ar ko atļauj protokola parakstīšanu. 2019/0262 (NLE) Grozīts priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu Protokolu, ar ko Papildnolīgumu starp Eiropas Savienību un tās dalībvalstīm, no vienas puses, Islandi, no otras puses, un Norvēģijas Karalisti, no trešās puses, par to, kā piemērot 2011. gada 16. un 21. jūnijā parakstīto Gaisa transporta nolīgumu starp Amerikas Savienotajām Valstīm, no vienas puses, Eiropas Savienību un tās dalībvalstīm, no otras puses, Islandi, no trešās puses, un Norvēģijas Karalisti, no ceturtās puses, groza, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu, ņemot vērā Horvātijas pievienošanās aktu un jo īpaši tā 6. panta 2. punkta otro daļu, ņemot vērā Eiropas Komisijas priekšlikumu, tā kā: (1)Komisija saskaņā ar Padomes 2012. gada 14. septembra Lēmumu 13351/12, ar kuru Komisiju pilnvaroja sākt sarunas, ir risinājusi sarunas par Protokolu, ar ko Papildnolīgumu starp Eiropas Savienību un tās dalībvalstīm, no vienas puses, Islandi, no otras puses, un Norvēģijas Karalisti, no trešās puses, par to, kā piemērot 2011. gada 16. un 21. jūnijā parakstīto Gaisa transporta nolīgumu starp Amerikas Savienotajām Valstīm, no vienas puses, Eiropas Savienību un tās dalībvalstīm, no otras puses, Islandi, no trešās puses, un Norvēģijas Karalisti, no ceturtās puses, groza, lai ņemtu vērā Horvātijas Republikas pievienošanos Eiropas Savienībai (“protokols”). (2)Sarunas sekmīgi noslēdzās ar protokola parafēšanu 2019. gada 8. martā. (3)Protokols būtu jāparaksta Savienības un tās dalībvalstu vārdā un provizoriski jāpiemēro Savienībā un tās dalībvalstīs saskaņā ar tā 4. pantu ar noteikumu, ka tas vēlāk tiks noslēgts, IR PIEŅĒMUSI ŠO LĒMUMU. 1. pants